Tarkastuspaikka Vertailuarvo

Kalanviljelylaitokselle siirtoon liittyvät toimet (kassista nostaminen mukaan luettuna) Kaikilla kalanviljelylaitokselle tehtävillä siirroilla on oltava pyyntialuksen lippujäsenvaltion hyväksyntä, joka on annettava 48 tunnin kuluessa kalanviljelylaitokselle siirron osalta vaadittujen tietojen toimittamisesta. Siirrettäessä tonnikaloja kalanviljelylaitokselle kasvatettavaksi tai lihotettavaksi mukana on aina oltava ICCAT:n vaatimat tarkat, täydelliset ja vahvistetut asiakirjat (ICCAT:n suosituksen 10-0484 kohta). Myös asianomaisten satamaviranomaisten on tarkastetttava jokainen tonnikalan kalanviljelylaitokselle siirto ja kassista nostaminen on tarkastettava. Kaikkea kalanviljelylaitokselle siirtoa on valvottava vedenalaisen videokameran avulla (ICCAT:n suosituksen 10-0486 kohta). Kalat on siirrettävä ennen 31 päivää heinäkuuta, jollei ole olemassa suosituksen 10-04 mukaista pätevää syytä (ICCAT:n suosituksen 10-0483 kohta).

Tarkastukset merellä Vertailuarvo vahvistetaan kunkin alueen kalastustoiminnan yksityiskohtaisen analysoinnin jälkeen. Merellä käytettävien vertailuarvojen on viitattava valvontapäivien lukumäärään merellä tonnikalan elvytysalueella ja valvontapäivien lukumäärään mainiten kalastuskausi ja kohteena olevan kalastustoiminnan tyyppi.

Siirtotoimet Kaikilla siirtotoimilla on oltava siirtoa koskevaan ennakkoilmoitukseen perustuva lippuvaltion ennakkolupa (ICCAT:n suosituksen 10-0475 kohta). Kullekin siirtotoimelle on annettava lupanumero (ICCAT:n suosituksen 10-0476 kohta). Siirto sallitaan 48 tunnin kuluessa siirtoa koskevan ennakkoilmoituksen toimittamisesta (ICCAT:n suosituksen 10-0476 kohta). Lippuvaltiolle on lähetettävä ICCAT:n siirtoilmoitus kunkin siirtotoimen päättyessä (ICCAT:n suosituksen 10-0477 kohta). Kaikkia siirtotoimia on valvottava vedenalaisen videokameran avulla (ICCAT:n suosituksen 10-0479 kohta).

Jälleenlaivaus Kaikki alukset on tarkastettava niiden saapuessa satamaan ennen kuin jälleenlaivaustoimet alkavat ja ennen alusten lähtemistä jälleenlaivauksen päätyttyä. Muissa kuin nimetyissä satamissa on tehtävä satunnaistarkastuksia. Lippuvaltioille on toimitettava jälleenlaivausilmoitus 48 tunnin kuluessa satamassa suoritetun jälleenlaivauksen päivämäärästä (ICCAT:n suosituksen 10-0469 kohta).

Yhteinen kalastustoimi Kaikilla yhteisillä kalastustoimilla on oltava lippuvaltioiden ennakkolupa. Jäsenvaltioiden on perustettava kaikkia sallimiaan yhteisiä kalastustoimia koskeva rekisteri ja pidettävä sitä yllä.

Ilmavalvonta Joustava vertailuarvo, joka vahvistetaan kunkin alueen kalastustoiminnan yksityiskohtaisen analysoinnin jälkeen ja ottaen huomioon jäsenvaltion käytettävissä olevat resurssit.

Purkaminen Kaikki nimettyyn satamaan tonnikalan purkamista varten tulevat alukset on tarkastettava. Muissa kuin nimetyissä satamissa on tehtävä satunnaistarkastuksia. Asianomaisen viranomaisen on lähetettävä selvitys purkamisesta kalastusaluksen lippuvaltion viranomaiselle 48 tunnin kuluessa purkamisen päättymisestä (ICCAT:n suosituksen 10-0468 kohta).

Kaupan pitäminen Joustava vertailuarvo, joka vahvistetaan kaupanpitämistoimien yksityiskohtaisen analysoinnin jälkeen.

Urheilu- ja virkistyskalastus Joustava vertailuarvo, joka vahvistetaan urheilu- ja virkistyskalastustoimien yksityiskohtaisen analysoinnin jälkeen.